Inheritence Given In Life
یہ جذبہ بہت نیک ہے۔ آپ کے تایا کو یہ اختیار ہے کہ وہ اپنی ساری جائیداد جس کے نام کرنا چاہیں کر دیں۔ تاہم، وارثوں کی حق تلفی نہیں ہونی چاہیے ورنہ وہ خدا کے آگے جواب دہ ہوں گے۔ اگر ان کے پاس ساری جائیداد آپ کے نام کرنے کی کوئی معقول وجہ ہے تو پھر یہ حق تلیف نہیں ہوگی۔ مثلا یہ کہ دوسرے وارثوں سے جو فائدہ ملنا چاہیے تھا، خدمت وغیرہ کا وہ نہیں ملا اور سارا فائدہ کسی ایک سے ملا تو جائیداد کی اس کے نام کر کے وہ اس کا حق ادا کر رہے ہیں تو یہ عذر وہ خدا کے حضور پیش کر سکتے ہیں۔ ایک تہائی جائداد میں وصیت کا کوئی قانون شریعت نے نہیں دیا۔ ایک موقع پر یہ رسول اللہ کی تجویز تھی ایک صحابی کے لیے ۔ شرعی حکم نہیں ہے۔ البتہ تایا کی بہن نے جو حصہ ان کو دے دیا، وہ عموما دل کی رضامندی سے نہیں ہوتا، ہمارے ہاں کے رواج کی وجہ سے بہنیں اپنا حصہ دے دیتی ہیں۔ ان کا حصہ انھیں واپس کیجیے۔ پھر وہ جو فیصلہ چاہیں کریں۔